**KRÚŽKY**

**Naše CVČ na škole Vám ponúka 21 krúžkov.** Každý žiak si môže zvoliť **maximálne 2 krúžky**. Potom je tam ešte jeden krúžok **pre dievčatá** **NAD 15 ROKOV**!!! Ponúka ho CVČ v Misijnom dome, a tento krúžok si môžu zvoliť dievčatá, aj keď už majú u nás 2 krúžky. Tento krúžok bude v Misijnom dome.

Každý krúžok, ktorý si chceš zvoliť, si poriadne premysli a hlavne si pozri daný deň, kedy ten krúžok bude, aby sa ti nestalo, že **zvolíš 2 krúžky v ten istý deň**. Prosím, zvoľ si také krúžky, **ktoré budeš aj pravidelne a svedomito navštevovať**.

**ŽIAK DO 15 ROKOV** - platí pre prímu až kvartu

Ak si sa rozhodol aspoň pre jeden krúžok, vezmi si **žiadosť do CVČ aj čestné vyhlásenie**, ktoré doma podrobne a správne vyplň – POZOR!!! PÍŠ TRVALÝ POBYT!!!! a daj podpísať rodičom. Podpísané žiadosti aj čestné vyhlásenia dones triednemu **najneskôr do piatku 6. 9. 2019!!!**

**POZOR!!! nezabudni**, že **žiak do 15 rokov** môže podpísať **žiadosť a čestné vyhlásenie** **LEN JEDNÉMU CVČ alebo inému školskému zariadeniu (ZUŠ, iné CVČ a pod.) !!!!** Ak chceš navštevovať krúžky vo viacerých škol. zariadeniach (CVČ, ZUŠ, a pod., budú tvoji rodičia musieť niekde platiť. U nás je to 2,50 € na mesiac za 1 krúžok. Platí sa raz za polrok alebo raz za rok. (teda 12,50 € za polrok/ 25 € za rok)

**ŽIAK NAD 15 ROKOV -** platí pre kvintu až oktávu/ prvákov až štvrtákov

Ak si sa rozhodol aspoň pre jeden krúžok, vezmi si aj žiadosť do CVČ, ktorú doma podrobne a správne vyplň – POZOR!!! PÍŠ TRVALÝ POBYT!!!! a daj podpísať rodičom. Podpísané žiadosti dones triednemu **najneskôr do piatku 6. 9. 2019!!!!** (18-násť roční žiaci si môžu vyplniť a podpísať žiadosť sami, internatisti do 9.9. 2019)

Žiaci nad 15 rokov môžu žiadosť spokojne podpísať aj viacerým CVČ a škol. zariadeniam. V prípade, že nám nedajú podpísanú žiadosť do CVČ alebo škole nedajú vzdelávací poukaz a chcú navštevovať nejaký krúžok školy, budú za daný krúžok platiť 2,50 € na mesiac za 1 krúžok. Platí sa raz za polrok alebo raz za rok. (teda 12,50 € za polrok/ 25 € za rok)

**Každý žiak, ktorí sa nerozhodol pre žiadny krúžok z nášho CVČ a nebude navštevovať žiadne iné zariadenia, CVČ, ZUŠky a pod., nech dá žiadosť nám do školy, lebo na neho dostaneme financie. Všetky podpísané dokumenty treba odovzdať triednym alebo koordinátorke CVČ Lucii Štecovej do piatku 6. 9. 2019!! (internatisti do 9. 9. 2019) Ďakujem.**

**VZDELÁVACÍ POUKAZ**

**Každý vzdelávací poukaz** (žiak dostane v priebehu týždňa v škole) môžete použiť a darovať ho našej škole, alebo ho môžete využiť ako zľavu do iných školských zariadení ako sú CVČ, ZUŠ, jazykovky, kluby atď.

Naša škola z neho financuje všetky mimoškolské aktivity ako aj energiu, priestory školy, atď., a preto, **ak ho nemáte kde využiť, prosíme, aby ste nám ho vrátili podpísaný najneskôr do 20. 9. 2019.**

**POZOR!!! Žiak, ktorý sa nahlásil u nás na krúžok a odovzdá škole aspoň jeden poukaz, teda žiadosť alebo vzdelávací poukaz, nebude platiť za krúžok žiadny poplatok.**

**V prípade nejasností, volajte koordinátorke CVČ na KGŠM: Mgr. Lucii Štecovej: 0915 819 688 alebo píšte na mail: lucia.stecova@gmail.com**